NÁVRH

**Všeobecne záväzné nariadenie obce Hostie č. 1/2022**

**o určení výšky príspevku na čiastočnú úhradu nákladov na nákup potravín, o výške príspevku na úhradu režijných nákladov a o podmienkach úhrady v školskej jedálni v zriaďovateľskej pôsobnosti obce Hostie**

Obecné zastupiteľstvo obce Hostie podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods. 10 a § 141 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), ako aj v spojitosti s príslušnými ustanoveniami všeobecne záväzných právnych predpisov, a to zákona č. 417/2013 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov a zákona č. 544/2010 Z.z. o dotáciách v pôsobnosti MPSVaR SR v znení neskorších predpisov, sa uznieslo na tomto všeobecne záväznom nariadení obce Hostie č.1/2022 o určení výšky o určení výšky príspevku na čiastočnú úhradu nákladov na nákup potravín, o výške príspevku na úhradu režijných nákladov a o podmienkach úhrady v Školskej jedálni pri Materskej škole v Hostí v zriaďovateľskej pôsobnosti obce Hostie.

**Článok I**

**Úvodné ustanovenia**

1. Výšku príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni, ktorej zriaďovateľom je obec Hostie, určuje všeobecne záväzným nariadením.

2. Príspevok zákonného zástupcu dieťaťa / žiaka na režijné náklady zariadenia školského stravovania je príjmom rozpočtu obce Hostie.

**Článok II**

**Určenie výšky príspevku na čiastočnú úhradu nákladov v zariadení školského**

**stravovania a určenie výšky príspevku na režijné náklady**

1. Školská jedáleň pri Materskej škole v Hostí, ktorej zriaďovateľom je Obec Hostie, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva aj na úhradu režijných nákladov.

2. Výška príspevku sa stanovuje aj v súlade s finančnými pásmami**1)** na nákup potravín na jedno jedlo podľa vekových kategórií stravníkov s účinnosťou od 01.09.2019. Sú stanovené Ministerstvom školstva, vedy, výskumu a športu Slovenskej republiky. Finančné pásmo je zhodné pre všetky vekové kategórie stravníkov. Výška príspevku je v súlade s 3. finančným pásmom.

**1** § 3 ods. 3 Vyhlášky č. 330/2009 o zariadení školského stravovania

3. Príspevok, ktorý uhrádza zákonný zástupca dieťaťa materskej školy alebo žiaka základnej školy vo výške nákladov na nákup potravín podľa vekových kategórií stravníkov, v nadväznosti na odporúčané výživové dávky je určený za jedlo a deň, a príspevok na čiastočnú úhradu režijných nákladov je určený paušálne za konkrétny mesiac (sumy sú uvedené v eurách):

|  |  |  |  |  |  |  |  |
| --- | --- | --- | --- | --- | --- | --- | --- |
| **Ukazovateľ/Kategória** | **Náklady na nákup potravín**  **na jedno jedlo**  **3. FP** | | | **Spolu**  **náklady**  **na nákup**  **potravín** | **Dotácia**  **na podporu**  **dieťaťa k**  **stravov.**  **návykom** | **Platba ZZ**  **za 1/deň** | **Príspevok ZZ na režijné náklady**  **1/mesiac** |
| **Desiata**.. | **Obed**..... | **Olovrant** |
| **MŠ denná** (stravník - dieťa MŠ) | 0,38 | 0,90 | 0,26 | **1,54** | - | **1,54** | **2,00** |
| **MŠ denná** (stravník - dieťa MŠ s dotáciou/ \*) | 0,38 | 0,90 | 0,26 | **1,54** | 1,30 | **0,24** | **2,00** |
| **ZŠ** (stravníci od 6 do 11 rokov) | - | 1,21 | - | **1,21** | **-** | **1,21** | **2,00** |
| **ZŠ** (stravníci od 6 do 11 rokov -s dotáciou/\*) | - | 1,21 | - | **1,21** | 1,30 | **-** | **2,00** |
| **Zamestnanci MŠ, ZŠ, ŠJ, ŠK, OÚ a iné fyzické osoby** (stravníci od 15 do 19 rokov) |  | 1,41 |  | **1,41** | 1,41 + **1,69**  (skutočná réžia) | |  |
| **3,10** | |  |

***\* Deti, ktorých rodičia/zákonný zástup.si neuplatňujú daňový bonus, resp. rodiny sú v hmotnej núdzi alebo ktorých príjem je najviac vo výške životného minima.***

4. Stanovenú sumu za stravovanie uhrádza zákonný zástupca:

1. dieťaťa materskej školy alebo žiaka základnej školy za odobratú stravu v danom stravovacom dni,
2. za neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni v danom stravovacom dni.

5. Príspevok zákonného zástupcu dieťaťa alebo žiaka na režijné náklady určený podľa tohto článku nariadenia je paušálne 2,00 € za mesiac, v ktorom dieťa alebo žiak odobrali aspoň jedno hlavné jedlo v školskej jedálni.

6. Hodnota jedla pre iné fyzické osoby zahŕňa výšku finančného príspevku podľa zvoleného finančného pásma1 a skutočnú výšku režijných nákladov.

**Článok III**

**Spoločné ustanovenia**

1. Platnosť dokladu, ktorý potvrdzuje, že zákonný zástupca dieťaťa/žiaka alebo plnoletý žiak je poberateľom dávky v hmotnej núdzi a príspevku k dávke v hmotnej núdzi alebo jeho priemerný čistý mesačný príjem za posledných šesť mesiacov je najviac vo výške životného minima podľa osobitného predpisu, predloženého v I. polroku školského roka riaditeľovi školy alebo školského zariadenia, končí k 31. januáru daného školského roka.

2. Platnosť dokladu predloženého v II. polroku školského roka riaditeľovi školy alebo školského zariadenia končí k 31. augustu daného školského roka.

**Článok IV**

**Splatnosť príspevku**

1. Príspevok určený podľa čl. 2. tohto nariadenia sa uhrádza najneskôr do 20. dňa aktuálneho mesiaca, v ktorom sa stravovanie poskytuje.

2. Režijné náklady sa uhrádzajú na potravinový účet školy do 10. septembra, za mesiace september – december (8,00 €) a do 10.januára za mesiace január – jún (12,00 €).

**Článok V**

**Osobitné ustanovenia súvisiace s krízovou situáciou spôsobenou ochorením COVID-19**

1. Za obdobie, v ktorom je prerušené vyučovanie školy alebo prevádzka školského zariadenia počas celého kalendárneho mesiaca z dôvodu prijatia preventívnych opatrení proti šíreniu ochorenia COVID-19, alebo z dôvodu mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, je výška mesačného príspevku podľa čl. 2 tohto nariadenia 0,00 eur.

2. Zúčtovanie príspevkov uhradených zákonným zástupcom podľa tohto nariadenia vykoná škola alebo školské zariadenie ku koncu školského roka, najneskôr však do konca augusta príslušného roka.

**Článok VI**

**Záverečné ustanovenia**

1. Dňom ..................... sa zrušuje Všeobecne záväzné nariadenie obce Hostie č. 1/2021 o výške príspevku na čiastočnú úhradu nákladov na nákup potravín, o výške príspevku na úhradu režijných nákladov a o podmienkach úhrady v Školskej jedálni v zriadovateľskej pôsobnosti obce Hostie.

2. Toto VZN bolo prerokované a schválené Obecným zastupiteľstvom obce Hostie, dňa ...............2022 uznesením č. ............................

3. Toto všeobecné nariadenie nadobúda účinnosť dňom ........................

Mgr.Peter Štepianský

starosta obce Hostie